**ניתוח סטטיסטי**

ריבוי סוגי הנתונים בסקירת הספרות, לא איפשר לממש את הכוונה הראשונית לבצע מטא-אנליזה של הסיבות לבחירת הורים בבית ספר כזה או אחר. לפיכך, קובצו הנתונים בטבלאות סטטיסטיות בסיסיות אשר סיפקו את הנתונים הבאים: מספר היקרויות בהם תועדה סיבת בחירה ספציפית, שלש הסיבות המובילות ומספר המופעים שלהן, ומיקומם החציוני במחקרים שתיעדו את סיבת הבחירה (מתוך רשימת סיבות שצוינו). השתמשנו באותו רציונל כדי להגדיר גורמים בעלי מכנה משותף (משתנים חבויים), הנגזרים מניתוח הגורמים שצוינו. להבנת ההתנהגות בפועל והסיבות שנחשפו, הצגנו את מכלול הסיבות הכלולות במדגמים, בין אם הן משמעותיות או לא. כאשר מחקר הציג נתונים ממויינים עפ"י תת-קבוצות של המשתנה (כגון סיבות מפולחות על פי גיל/דת), סוכמו הנתונים על פי מספר המופעים בכל תת-קבוצה. כאשר שני גורמים או יותר קיבלו את אותו דירוג, בוצע החישוב על פי הדירוג החציוני. כאשר גורמים שונים שויכו לאותו מבנה/משתנה חבוי (לדוגמא: המלצות מול המלצות של הורים אחרים), חושב הגורם בעל הדירוג הגבוה ביותר בלבד. לא חישבנו סיבות שלא שיקפו בחירה (כגון, כשלא הייתה אפשרות בחירה נוספת בקהילה).

**תוצאות**

**מחקרים שנכללו**

כללנו עשרים ושישה מחקרים בסקירה זו (ראה תרשים 1). שנות פרסום מחקרים אלה נעות בין 1998-2017. נכללו מדגמים מ-6 יבשות ו-14 מדינות. המדינה שספקה את מספר המחקרים הגדול ביותר הייתה ארצות הברית (7 מחקרים). לתיאור מלא של המחקרים, ראה טבלה 2 - נתונים משלימים. רוב המחקרים סיפקו הערכה באשר לסיבות ההורים לבחירה בבית ספר מסוים (23 מחקרים). שלושה מחקרים (Goldring & Hausman, 1999; Resende et al., 2011; Zuilkowski, Piper, Ong'ele, & Onesmus, 2018) סיפקו הערכה לגבי סיבות הבחירה בין סוגים שונים של בית ספר (בתי ספר ציבוריים לעומת בתי ספר פרטיים או בתי ספר מגנטיים, בתי ספר משלבים שאינם מגנטיים, ובתי ספר שאינם משלבים ואינם מגנטיים).

תרשים 1 מתאר את הסיבות לאי-הכללת מחקר נתון שבוצעה עליו סקירת טקסט מלאה. רשימת כל המחקרים שהודרו והסיבות להדרה תינתן לפי דרישה. הסיבה העיקרית להדרה הייתה היעדר נתונים לגבי סיבת ההורה לבחירת בית הספר (63.4%). רק חמישה מאמרים (1.7%) מתוך המאמרים שנבחרו בחיפוש במאגרי נתונים אלקטרוניים לא נמצאו.

יצרנו קשר עם 13 עורכי מחקרים לצורך הכללת נתונים נוספים מתוך 14 מחקרים שהם ערכו; אולם ארבעה מהם לא ענו לדואר האלקטרוני שלנו. למרות שלא ביצענו סקירת ספרות אפורה נרחבת, מתוך המחקרים עליהם ביצענו סקירת טקסט מלאה, נמצאו שלושה מאמרים חדשים שהתאימו לקריטריונים (12%).

**הערכת איכות עבודות המחקר**

טבלה 3 - נתונים משלימים, מציגה את הציונים עליהם הסכימו שלושת הבוחנים בכל אחד מחמשת הקריטריונים של מדרג ניוקאסל-אוטווה המותאם. לסיכום, חלק ניכר מהמחקרים שנכללו היו בהסתברות גבוהה מוטים (39%). למשל, רק מחקר אחד מקרב עשרים וששה שנכללו ערך השוואה בין משיבים ללא-משיבים, או השווה מאפיינים סוציו-דמוגרפיים של הנשאלים בהשוואה לכלל האוכלוסייה. זאת כדי לבדוק אם בחירת הנשאלים הייתה מֻטֵּית. כמו-כן, מעט מאוד מחקרים (31%) ניסו להעריך את תקפות או מהימנות כלי איסוף נתונים לגבי סיבות בחירת בית הספר על ידי ההורים.

**סיבות לבחירת בית הספר על ידי ההורה**

טבלה 1 מציגה את הסיבות שניתנו ע"י הורים לבחירת בית הספר. סיבות אלה דווחו בשאלונים כמשתנים ברמת הפרט (סיבות שצוינו). מתוך העמודה הראשונה עולה כי רק סיבה אחת דווחה ביותר מ-50% מהמחקרים (איכות אקדמאית של בית הספר). שש סיבות אחרות דווחו ביותר מ-30% מהמחקרים (מיקום, עלות, מוניטין/המלצות על בית הספר, איכות המורים, משמעת וגודל הכיתה). מתוך העמודה השנייה עולה שארבע הסיבות המצוטטות בתכיפות הגבוהה כסיבות העיקריות לבחירת בית ספר היו: איכות אקדמאית של בית הספר (צוטטה ב- 12 מחקרים), איכות המורה (צוטטה ב-9 מחקרים), מיקום ובטיחות במקום השלישי (כל אחת צוטטה ב-6 מחקרים). כתוצאה משונות העצומה של הסיבות הנחקרות ותכיפותן בקרב המחקרים, שילב המחקר דרך נוספת לקיבוץ הממצאים המציגה את הדירוג החציוני של כל סיבה, כאשר רק מחקרים אשר כללו סיבה ספציפית, נכללו במחקר זה (טבלה 1).

בטבלה 2 אנו מציגים את הסיבות שהורים ציינו לבחירת בית ספר. סיבות אלה דווחו בשאלונים כגורמים הנובעים מניתוח גורמים, כלומר קיבוץ גורמים בעלי מכנה משותף לפקטור מְאַחֵד (משתנים חבויים). רק שניים מתוך המחקרים שנכללו במחקר השתמשו בגישה זו. איכות אקדמאית/מוניטין היה הגורם היחיד שהוערך בשני המחקרים והוא דורג כגורם הראשון בשניהם.

טבלה 3 מציגה את הסיבות בגללם הורים בחרו בית ספר, כפי שעולה מארבעת המחקרים בהם השתמשו במודלים סטטיסטיים מרובי-משתנים שהעריכו בחירה בפועל (כלומר, התוצאה הייתה בחירה קונקרטית בביה"ס, והסיבות נבחנות אל מול אותה בחירה קונקרטית, או נתוניו האדמיניסטרטיביים של בית הספר). כפי שניתן לראות, רק מיעוט מתוך הסיבות הנחקרות לא סווגו כמשמעותיות במודלים אלה.

**ניתוח סיבות על פי מדינה ו/או הכנסת המשפחה**

לצורך ניתוחים אלה, חילקנו בתחילה את המדינות לשלוש קטגוריות בהתאם לסיווג הבנק העולמי (2018). בקטגוריה הראשונה נכללו מחקרים ממדינות בעלות הכנסה גבוהה (ארצות הברית, בריטניה, קנדה, צ'ילה והולנד). שלש הסיבות שצוטטו בשלושת המקומות הראשונים במחקרים שתיעדו את הסיבות שניתנו היו: איכות אקדמאית של בית הספר (7 היקרויות), איכות המורה (4 היקרויות) ומוניטין בית הספר (4 היקרויות).

הקטגוריה השנייה כללה מחקרים ממדינות בעלות הכנסה ממוצעת: מהכנסה ממוצעת נמוכה עד הכנסה ממוצעת גבוהה (ברזיל, קניה, ניגריה, מלזיה, טורקיה, דרום אפריקה). במחקרים שכללו סיבות מוצהרות, שלש הסיבות המצוטטות ביותר בשלושת המקומות הראשונים היו: איכות אקדמאית של בית הספר (4 היקרויות), מיקום בית הספר (4 היקרויות) ואיכות המורה (3 היקרויות). הקטגוריה השלישית כללה מדינות בעלות הכנסה נמוכה (סיירה לאון וליבריה). שלושת הסיבות המצוטטות ביותר בשלושת המקומות הראשונים בקטגוריה זו, במחקרים שכללו סיבות מוצהרות היו: איכות המורה (2 היקרויות), בטיחות (2 היקרויות) ומשמעת (2 היקרויות).

לסדרת הניתוחים השניה חילקנו את המחקרים לאלה המבצעים הערכה בעיקר על משפחות ממעמד סוציו-אקונומי נמוך, ולאלה ממעמד סוציו-אקונומי בינוני עד גבוה. חמישה מחקרים הסתמכו בעיקר על מדגמים ממשפחות ממעמד סוציו אקונומי נמוך. שלש הסיבות שצוטטו בשלש המקומות הראשונים, במחקרים שכללו סיבות מוצהרות היו: איכות אקדמאית של בית הספר (3 היקרויות), איכות המורה (3 היקרויות) ובטיחות (3 היקרויות).

**טבלה 1 – סיבות שניתנו על ידי הורים לבחירת בית הספר ואשר דווחו כמשתנים ברמת הפרט**

|  |  |  |  |
| --- | --- | --- | --- |
| **סיבות מדווחות** | **מס' מחקרים הכוללים משתנה זה** | **מס' ההיקרויות שדווחו כאחת מתוך 3 הסיבות העיקריות** | **מדרג חציוני במחקרים המדווחים** |
| איכות אקדמאית של ביה"ס (למשל כפי שנמדדה בציון במבחנים סטנדרטיים) | 17 | 12 | 2/17 |
| מיקום | 13 | 6 | 4/13 |
| לימודים במשמרות | 1 |  | 5/1 |
| עלות | 9 | 2 | 6/9 |
| אוריינטציה דתית של ביה"ס | 6 | 2 | 4.5/6 |
| מוניטין/המלצות | 11 | 3 | 5/11 |
| איכות המורים | 12 | 9 | 2/12 |
| משמעת | 10 | 2 | 4/10 |
| בטיחות | 7 | 6 | 2/7 |
| מנהיגות בית ספרית | 3 |  | 6/3 |
| מספר תלמידים בכיתה | 11 | 3 | 6/11 |
| מתקני ביה"ס | 5 | 1 | 7/5 |
| תוכניות מיוחדות המוצעות ע"י ביה"ס | 2 |  | 8/2 |
| פעילויות בנוסף לתוכנית הלימודים | 5 |  | 12/5 |
| שונות אתנית, רב-תרבותיות | 5 |  | 10/5 |
| ילדים נוספים מאותה משפחה הלומדים באותו בי"ס | 3 | 1 | 4/3 |
| בי"ס מושתת תמה מיוחדת | 1 | 1 | 3/1 |
| תשומת לב/טיפול בילד | 3 | 1 | 5/3 |
| ערכי ביה"ס | 5 | 2 | 4/5 |
| הכנה לעבודה | 1 |  | 6/5 |
| ניקיון | 1 |  | 2/1 |
| גישות הצוות למשפחה | 1 |  | 4/1 |
| הקשבה לדעות הילד | 1 |  | 9/1 |
| נראות ביה"ס | 2 |  | 9.25/2 |
| פעילויות יום ארוך | 1 |  | 10.5/1 |
| הישגים של בית הספר באמנות וספורט | 2 |  | 11/2 |
| האם בית הספר פועל תחת זיכיון לאומי או בינלאומי | 1 |  | 15/1 |
| מאמין באושרו של הילד | 2 | 2 | 1.25/2 |
| תואם לצרכי הילד | 2 | 2 | 3/2 |
| אווירה בבית הספר | 4 | 1 | 4/4 |
| מרחיב אופקים לתלמיד | 1 |  | 6/1 |
| בית הספר מכין למעבר | 1 |  | 9/1 |
| הרכב התלמידים (אחוז גבוה של תלמידים בעלי יכולת; מעמד סוציו-אקונומי) | 3 |  | 11/3 |
| תשומת לב לתלמידים עם צרכים מיוחדים | 1 |  | 12/1 |
| תלמידי בית הספר מתקדמים בחברה | 1 |  | 9/1 |
| הורים אחרים הם אנשים כמונו | 1 |  | 13/1 |
| אותו גזע | 1 |  | 11/1 |
| תוכנית אקדמאית או תוכנית לימודים | 2 | 2 | 2/2 |
| הסעות | 3 |  | 7/3 |
| הוראה באנגלית | 1 |  | 6/1 |
| הזדמנויות תרבותיות | 1 |  | 11/1 |
| אפשרות לדיבור בשפת האם בביה"ס | 1 |  | 14/1 |
| שעת פתיחת ביה"ס | 1 |  | 7/1 |

3982 אזכורים ששולבו בסקירה לצורך סינון:

ERIC, PubMed, Scopus, PsycINFO, SCIELO, Sociological Abstracts

זיהוי

הסרת 1148 מקורות זהים

סריקת 2834 תקצירים נסרקו

סינון

2516 מחקרים הודרו - לא התאימו למטרות הסקירה.

חמישה מקורות זהים הוסרו

290 מחקרים הודרו\*:

184 לא כללו סיבות ההורים לבחירה בבית הספר.

54 סיפקו נתונים איכותניים בלבד.

04 מחקרים/מדגמים כפולים.

03 אוכלוסיית המדגם קטנה מ- 30.

26 מדגם מורכב בעיקר מילדים מחוץ למסגרת בית-ספר

11 סקירות ספרות

05 מחקר לא נמצא

03 נוצר קשר עם המחברים אבל הם לא סיפקו נתונים.

התאמה

ב-313 מחקרים נערכה בדיקת התאמה על הטקסט המלא

31 מחקרים עם פוטנציאל התאמה נמצאו בסקירת ספרות ידנית על הטקסט המלא

01 נוצר קשר עם המחבר אבל הוא לא סיפק נתונים.

04 נוצר קשר עם המחברים, אבל לא היו בידיהם נתונים על פי חתכים נדרשים של ילדים מבית ספר יסודי (למשל, מדגמי 12-K).

נכללו

295 מחקרים ציטטו את המחקרים שנכללו (169 אזכורים חדשים)

נכללו 23 מחקרים

3 מחקרים

אף אחד

מס' סופי של מחקרים שנכללו:

26 מחקרים

\*בחלק מהמאמרים יש יותר מסיבה אחת להדרה. במקרים אלה, צוינה סיבה אחת בלבד.

**תרשים 1 – תרשים זרימה של איסוף הנתונים**

**טבלה 2 – סיבות שניתנו על ידי הורים לבחירת בית ספר - הוצגו בשאלונים כגורמים**

|  |  |  |  |
| --- | --- | --- | --- |
| **גורמים שדווחו** | **מס' מחקרים המדווחים על גורמים אלו** | **מס' הפעמים שדווחו כאחד משלושת הגורמים העיקריים** | **דירוג תיכון במחקרים שדווחו** |
| איכות אקדמאית/ מוניטין | 2 | 2 | 1/2 |
| אספקטים דתיים ותרבותיים של ביה"ס | 1 |  | 4/1 |
| תשומת לב לתלמידים עם צרכים מיוחדים | 1 | 1 | 2/1 |
| תוכנית לימודים ומתקנים | 1 |  | 5/1 |
| מרחק | 1 | 1 | 3/1 |
| משמעת/בטיחות | 1 |  | 3/1 |
| טיפוח ערכי קהילה | 1 |  | 2/1 |
| נוחות | 1 |  | 4/1 |

**טבלה 3 – סיבות שניתנו על ידי הורים לבחירת בית הספר - מבוססי מדגמים סטטיסטיים מרובי משתנים ובחירות שנעשו בפועל**

|  |  |  |
| --- | --- | --- |
| **גורמים שהוערכו** | **מספר מחקרים המדווחים על משתנה זה בדגמים** | **משמעות בדגמים מרובי משתנים** |
| מרחק | 4 | מובהק |
| איכות אקדמאית של ביה"ס (לדוגמא: נמדדת בציוני מבחנים סטנדרטיים) | 3 | מובהק |
| השתייכות דתית | 3 | מובהק |
| פילוסופיה חינוכית | 1 | מובהק |
| ארוחות ללא תשלום בבית הספר | 1 | מובהק |
| אחוז תלמידים ממדינות זרות | 2 | 1 מובהק  1 בלתי מובהק |
| תלמידים עם צרכים לימודיים מיוחדים | 1 | מובהק |
| עלות | 1 | מובהק |
| פעילויות העשרה בנוסף לתוכנית הלימודים | 2 | 1 מובהק  1 בלתי מובהק |
| דו-לשוניות | 1 | מובהק |
| המלצות | 1 | מובהק |
| המשכיות בבית הספר עד התיכון | 1 | בלתי מובהק |
| אחאים בבית הספר | 1 | מובהק |
| יום לימודים ארוך | 1 | מובהק |
| צהרון | 1 | מובהק |
| לימודים בסוף השבוע | 1 | בלתי מובהק |
| שנת לימודים מוארכת | 1 | מובהק |
| בית ספר מסורתי | 1 | בלתי מובהק |
| היתכנות שינוי כתובת כתובת בית הספר | 1 | מובהק |
| מבנה | 1 | בלתי מובהק |
| קבוצות הורים | 1 | בלתי מובהק |
| פעילויות ספורט | 1 | מובהק |
| תזמורת/כדורגל | 1 | מובהק |
| מוזיקה (לא תזמורת) | 1 | בלתי מובהק |

התנהגות בפועל = המשתנה התלוי הוא בית הספר בו רשום התלמיד.